**Primorsko-goranska županija** (dalje u tekstu: Županija) Adamićeva 10, Rijeka, OIB: 32420472134, zastupana po županu Zlatku Komadini, dipl. ing., s jedne strane

i

***Naziv Korisnika*** (dalje u tekstu: Korisnik), *Adresa, Grad/Općina, OIB: \_\_\_\_\_\_\_,* zastupan po *funkcija, ime i prezime osobe ovlaštene za zastupanje* s druge strane,

zaključili su u Rijeci, \_\_\_\_\_\_\_\_\_\_\_ 2022. godine slijedeći

**UGOVOR BR. \_\_\_/11/2022**

**o sufinanciranju programa/projekta/manifestacije u cilju održivog razvoja Kulturno-turističke rute Putovima Frankopana**

**Članak 1.**

Ovim Ugovorom uređuju se međusobni odnosi Županije i Korisnika vezani uz korištenje proračunskih sredstava Županije za sufinanciranje programa/projekta/manifestacije: \_\_\_\_\_\_\_\_\_\_\_\_\_\_\_\_\_\_\_.

Ugovorne strane suglasno utvrđuju da je Korisnik program/projekt/manifestaciju iz stavka 1. ovog članka prijavio na Javni natječaj za sufinanciranje programa, projekata i manifestacija udruga i umjetničkih organizacija u cilju održivog razvoja Kulturno-turističke rute Putovima Frankopana iz Proračuna Primorsko-goranske županije u 2022. godini.

**Članak 2.**

Županija će iz Proračuna za 2022. godinu sufinancirati program Korisnika s ukupnim iznosom od \_\_\_\_\_\_\_\_ kuna, i to:

* s pozicije \_\_\_\_\_\_\_\_\_:
  + *Naziv sufinanciranog programa*, \_\_\_\_\_\_ kuna.

Sredstva će se doznačiti na račun Korisnika broj HR\_\_\_\_\_\_\_\_\_\_\_\_\_, prema dinamici programa, a u skladu s raspoloživim sredstvima u Proračunu Županije.

Korisnik je dužan podnijeti zahtjev za prijenos sredstava, najkasnije 15 dana prije početka izvedbe programa/projekta/manifestacije, odnosno njegovog dijela ukoliko se realizacija obavlja u etapama.

**Članak 3.**

Korisnik se obvezuje doznačenim financijskim sredstvima raspolagati strogo namjenski za Ugovorom utvrđene namjene, po načelima dobrog gospodarenja.

Korisnik se obvezuje kroz planirane promotivne aktivnosti informirati javnost, odnosno istaknuti činjenicu da je Županija sufinancijer projekta koji je predmet ovog Ugovora.

Korisnik je dužan informaciju iz stavka 2. ovog članka prenositi na potpun i točan način, odnosno u govornom i pisanom obliku upotrebljavati potpun i točan naziv sufinancijera, koristiti isključivo izraz „sufinancijer“, te ukoliko promotivne aktivnosti uključuju izradu promotivnih materijala potrebno je koristiti znakovlje i grafička obilježja Županije.

Znakovlje i grafička obilježja Županije potrebno je koristiti sukladno Pravilniku vizualnog identiteta projekata i aktivnosti financiranih sredstvima Županije. Pravilnik je dostupan u elektronskom formatu na: http://www.pgz.hr

Ukoliko Korisnik iz bilo kojeg razloga ne može ostvariti program za koji je podnio zahtjev, dužan je o tome uz pisano obrazloženje pravovremeno izvijestiti Županiju.

**Članak 4.**

Županija ima pravo obustaviti doznaku sredstava i tražiti povrat već doznačenih financijskih sredstava ukoliko ih Korisnik koristi protivno namjeni utvrđenoj ovim Ugovorom, u slučaju neizvršavanja obveze iz članka 3. ovog Ugovora, te u slučaju kada Korisnik ne ostvari planirani i prihvaćeni program.

O obustavi dodjele kao i o obvezi povrata već doznačenih financijskih sredstava, Županija će obavijestiti Korisnika pisanom obaviješću.

**Članak 5.**

Korisnik se obvezuje odmah nakon završetka programa, a najkasnije do 31. prosinca 2022. godine dostaviti Županiji izvješće o ostvarenom programu za 2022. godinu sa specifikacijom svih utrošenih sredstava.

**Članak 6.**

Županija zadržava pravo kontrole utroška sredstava iz članka 2. ovog Ugovora, koju može izvršiti preko ovlaštenih predstavnika. Kontrola se može izvršiti u svako doba, a Korisnik ima obvezu predočenja svih potrebnih dokumenata vezanih za korištenje doznačenih sredstava.

**Članak 7.**

Ako se ukupni prihodi Proračuna Primorsko-goranske županije za 2022. godinu ostvare ispod planiranih, ugovorne su strane suglasne da se sredstva namijenjena sufinanciranju programa Korisnika razmjerno umanje.

Ugovorne strane suglasno utvrđuju da, u slučaju nastupa navedenih okolnosti, neće sklapati dodatak ovom Ugovoru, već će Županija o istome Korisnika obavijestiti pisanim putem.

**Članak 8.**

Eventualne sporove iz ovog Ugovora rješavat će stvarno nadležni sud u Rijeci.

**Članak 9.**

Ovaj Ugovor je sastavljen u tri (3) istovjetna primjerka, od kojih Korisnik zadržava jedan (1), a Županija dva (2) primjerka.

Za Korisnika Za Primorsko-goransku županiju

p.o. Pročelnica Upravnog odjela

za kulturu, sport i tehničku kulturu

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

*Ime i prezime ovlaštene osobe*

KLASA:

URBROJ: